Belsko-Bialos technikos ir humanitarinių mokslų akademija
Belsko-Bialos technikos ir humanitarinių mokslų akademija (lenk. Akademia Techniczno-Humanistyczna w Bielsku-Białej) – valstybinė aukštoji mokykla Belsko-Bialoje, Lenkijoje. Lenkijos aukštųjų mokyklų reitinge ji užima 70-80 vietą, tuo tarpu pasaulio reitinguose – 3111 (pagal pasaulinį Webometrics Ranking of World Universities 2013 m. reitingą). Aukštosios mokyklos ištakos siekia 1969 metus, kai čia buvo įsteigtas Lodzės technikos universiteto filialas. Atskira aukštąja mokykla – akademija – ji tapo 2001 m. spalio 1 d.